متحف المركبات الملكيه ببولاق ابو العلا

متحف الركايب الملكيه أو متحف المركبات الملكيه ببولاق أبو العلا، هو واحد من المتاحف الموجوده بالقاهرة فى منطقة بولاق، ويعرض عدد من «الركايب» أو العربات اللى كانت تستخدمها العيله العلوية قبل ثورة 23 يوليه.

 تاريخه 
ترجع فكرة إنشاء مبنى المُتحف لعهد الخديوى إسماعيل، فهو أول من فكر فى إنشاء مبنى خاص بالمركبات الخديويه والحصنه، باسم «مصلحة الركائب الخديوية»، و فى عهد الملك فؤاد الأول  بقا باسم «إدارة الأسطبلات الملكيه» فى 1922. و كانت دى المصلحة محط اهتمام القصر الملكى وقتها؛ حيث وفر ليها الخبراء المتخصصين، و العمال المهرة. بعدها تحول المبنى لمتحف تاريخى بعد ثورة 1952.

اتقفل المتحف فى التمانينات، ابتدا مشروع ترميم للمتحف فى 2001، لكنه توقف قبل شوية سنين . بعدها اعيد افتتاحه فى 2017 بعد ما عانى من إهمال كبير. ت تكلفة الترميم حوالى 63 مليون جنيه مصرى. واعيد افتتاحه فى 2021.

 وصفه 
يتألف المتحف من شوية قاعات: قاعة الاستقبال، قاعة العرض المتغير، قاعة كبار الزوار، قاعة الأنتيكخانه، قاعة الحصان، قاعة المناسبات الملكيه، قاعة الاحتفالات. ويضم المتحف مجموعه رائعه من العربات الملكيه مختلفه الأحجام والأنواع، واللى تعود لفترة حكم عيله محمد على باشا فى مصر، أشهرها العربه المعروفه باسم عربة الآلاى الكبرى الخصوصى، واللى تمتاز بدقة صناعتها وفخامة زخرفتها. هيا مهداه من الإمبراطور نابليون التالت ومراته الإمبراطورة أوجينى للخديوى إسماعيل وقت افتتاح قناة السويس فى 1869، و أمر الملك فاروق الأول بتجديدها واستخدامها عند افتتاح البرلمان فى 1942.

كمان يضم مجموعه من أطقم الحصنه ولوازمها، و الهدوم الخاصه بالعاملين بمصلحة الركائب واللى ترتبط وظايفهم بالعربات. كمان مجموعة من اللوحات الزيتية للملوك والأميرات اللى يرجع تأريخها لنفس الفتره التاريخية.

تصنيف:متاحف
تصنيف:متاحف مصريه